ডেনিয়েল ৰেডক্লিফ

**ডেনিয়েল জেকব ৰেডক্লিফ ** '() (জন্ম: ২৩ জুলাই, ১৯৮৯) এজন ইংৰাজ অভিনেতা। হেৰী পটাৰ (চলচ্চিত্ৰ শৃংখলা)ত হেৰী পটাৰৰ ভূমিকাত অভিনয় কৰি বিশেষভাবে পৰিচিত হয়। ইয়াৰ উপৰিও ৰেডক্লিফে একাধিক মঞ্চ, টিভি আৰু চলচ্চিত্ৰত অভিনয় কৰিছে। ইয়াৰ ভিতৰত আছে ৰয়েছে আইটিভি ফিল্ম *মাই বয় জেক* আৰু *ইকুয়াছ* নাটকখন। নাটকখনত ৰেডক্লিফৰ অভিনয় বিশেষভাবে প্ৰশংসিত হয়। 
ডেনিয়েল ৰেডক্লিফে ১০ বছৰ বয়সত বিবিচি ৱানৰ ১৯৯৯ চনৰ টেলিভিছন চলচ্চিত্ৰ *[[:en:David Copperfield (1999 film)|ডেভিড কপাৰফিল্ড]]*ত অভিনয় কৰি অভিনয় জীৱনৰ পাতনি মেলে। ২০০১ চনত *[[:en:The Tailor of Panama|দা টেলৰ অফ পানামা]]* নামৰ চলচ্চিত্ৰখনত অভিলয় কৰে। ১১ বছৰ বয়সত ৰেডক্লিফে হেৰী পটাৰ (চলচ্চিত্ৰ শৃংখলা)ৰ প্ৰথমখন চলচ্চিত্ৰ হেৰী পটাৰ এণ্ড দা ফিল’ছ’ফাৰ্ছ ষ্ট’নৰ মূল চৰিত্ৰ হেৰী পটাৰ চৰিত্ৰত অভিনয় কৰে। ৰেডক্লিফে এই শৃংখলাৰ আটাইকেইখন চলচ্চিত্ৰৰ হেৰী পটাৰ চৰিত্ৰত অভিনয় কৰে। 

## প্ৰাথমিক জীৱন আৰু শিক্ষা

১৯৮৯ চনৰ ২৩ জুলাইত ইংলেণ্ডৰ পশ্চিম লণ্ডনত ডেনিয়েল ৰেডক্লিফে জন্মগ্ৰহণ কৰে। ১৯৯৯ চনৰ ডিচেম্বৰ মাহত, পাঁচ বছৰ বয়সতে ৰেডক্লিফে *ডেভিড কপাৰফিল্ড* নামৰ চলচ্চিত্ৰখনত শিশু ডেভিড কপাৰফিল্ডৰ চৰিত্ৰত অভিনয় কৰে। ৰেডক্লিফে লণ্ডনৰ ছেলছীৰ ছাছেক্স হাউচ স্কুল আৰু তাৰ পিছত চিটি অফ লণ্ডন স্কুল,ত শিক্ষাগ্ৰহণ কৰিছিল। হেৰী পটাৰ এণ্ড দা ফিল’ছ’ফাৰ্ছ ষ্ট’ন মুক্তি পোৱাৰ পিছত স্কুলত যোৱা ৰেডক্লিফৰ বাবে কঠিন হৈ পৰে। ৰেডক্লিফে কৈছে যে, হেৰী পটাৰৰ চৰিত্ৰক লৈ সকলোৱে হিংসাতে ঠাট্টা কৰিবলৈ আৰম্ভ কৰিছিল। যেতিয়া ডেনিয়েল অভিনয় কেৰিয়াৰত ব্যস্ত হ’ল, তেতিয়া ঘৰুৱা শিক্ষকৰ সহায়ত শিক্ষাগ্ৰহণ কৰিবলৈ আৰম্ভ কৰে। ২০০৬ চনত ডেনিয়েলে শিক্ষাৰ পৰা বিৰতি ল’বলৈ সিদ্ধান্ত লয়। ইয়াৰ কাৰণ হৈছে যে, সাধাৰণ কলেজীয়া জীৱনতকৈ ডেনিয়েলে অভিনয় আৰু লিখাৰ ওপৰত গুৰুত্ব দিব বিচাৰিছিল। 

## কেৰিয়াৰ
### ''হেৰী পটাৰ''

২০০০ চনত প্ৰযোজক ডেভিড হেইমেনে জে কে ৰাউলিঙৰ গ্ৰন্থ হেৰী পটাৰ এণ্ড দা ফিল’ছ’ফাৰ্ছ ষ্ট’নৰ ওপৰত আধাৰিত চলচ্চিত্ৰত ৰেডক্লিফক হেৰী পটাৰৰ চৰিত্ৰটোৰ বাবে পৰীক্ষা দিবলৈ আমন্ত্ৰণ কৰে। ৰাউলিঙে এই চৰিত্ৰটোৰ বাবে এজন অচিনাকি ব্ৰিটিছ অভিনেতা বিচাৰি আছিল। কিন্তু ৰেডক্লিফৰ মাক-দেউতাকে এই চৰিত্ৰটোৰ বাবে ডেনিয়েল পৰীক্ষাত অৱতীৰ্ণ হোৱাতো বিচৰা নাছিল। কাৰণ, চুক্তি মতে, হেৰী পটাৰৰ আটাইকেইখন চলচ্চিত্ৰ লছ এঞ্জেলছ, কেলিফৰ্নিয়াত শ্বুটিং হোৱাৰ কথা। আঠ মাহৰ পাছত আৰু কেইবাটাও পৰীক্ষাৰ অন্তত ডেনিয়েলক হেৰী পটাৰ চৰিত্ৰটোৰ বাবে নিৰ্বাচিত হয়.। ৰাউলিঙে পাছত কৈছিল, **"I don't think Chris Columbus could have found a better Harry."**। ডেনিয়েলৰ পিতৃ-মাতৃয়ে প্ৰথমতে এই চুক্তিটো প্ৰত্যাখান কৰিছিল, কাৰণ হেৰী পটাৰ শৃংখলাৰ ছখন চলচ্চিত্ৰৰ শ্বুটিং লছ এঞ্জেলছত কৰা হ’ব। পাছত ৱাৰ্ণাৰ ব্ৰ’ছয়ে হেৰী পটাৰ শৃংখলাৰ দুখন চলচ্চিত্ৰৰ বাবে ডেনিয়েলক চুক্তি কৰে। তথাপি চুক্তি কৰাৰ সময়ত ৰেডক্লিফে পাছৰ চলচ্চিত্ৰ কেইখনত অভিনয় কৰিব নে নকৰে তাক লৈ অনিশ্চিয়তা আছিল। 

### ২০০১-২০০৯

২০০১ চনত ৰেডক্লিফৰ প্ৰথম ছবি *দা টেলৰ অফ পানামা*ই মুক্তি পায়। ইয়াৰ পিছত ২০০২ চনত *দা প্লে হোৱাট আই ৰ’ট* (The Play What I Wrote)ৰ জৰিয়তে ৰেডক্লিফে প্ৰথমবাৰৰ বাবে মঞ্চত অভিনয় কৰে। ইয়াৰ পিছত ৰেডক্লিফে *ডিচেম্বৰ বয়জ*ত অভিনয় কৰে। ২০০৭ চনত এই ছবিখনে মুক্তি লাভ কৰে। ইয়াৰ উপৰিও ৰেডক্লিফে টেলিভিছন ড্ৰামা ফিল্ম *[[:en:My Boy Jack (film)|মাই বয় জেক]]*ত অভিনয় কৰে। 

 

## ব্যক্তিগত জীৱন

ৰেডক্লিফ এজন নাস্তিক আৰু কৈছে যে তেওঁ এজন ইহুদী হিচাপে গৰ্ব অনুভৱ কৰে। ২০০৮ চনত ৰেডক্লিফে কয় যে তেওঁ *dyspraxia*  নামৰ স্নায়ুৰোগত আক্ৰান্ত। ইয়াৰ ফলত ৰেডক্লিফে কেতিয়াবা লিখিবলৈ, নিজৰ জোতাৰ ফিতা আদিৰ নিচিনা সৰু সৰু কাম কৰাত অসুবিধা পায়। ৰেডক্লিফে কৈছে যে, তেওঁ স্কুলত এই ৰোগৰ বাবে বহুতো অসুবিধা হৈছিল। 

ৰেডক্লিফ আণ্ডাৰগ্ৰাউণ্ড আৰু পাংক ৰক মিউজিক আৰু ভাৰতীয় ক্ৰিকেট খেলুৱৈ শচীন টেণ্ডুলকাৰৰ বিশেষ অনুৰাগী। ডেনিয়েলে চুটি গল্প আৰু কবিতাও লিখে। ২০০৭ চনৰ নৱেম্বৰত *ৰাবিশ্ব* (Rubbish) নামৰ ফেশ্বন আলোচনীখনত "জেকব গেৰশ্বন* ছদ্মনামত কেইবাটাও কবিতা প্ৰকাশ কৰে। হেৰী পটাৰৰ সহ-অভিনেতা [[টম ফেলটন]] আৰু [[ইমা ৱাটছন]] ৰ লগত গভীৰ বন্ধুত্ব আছে। 

কিছুমান উৎসৰ মতে প্ৰথমখন হেৰী পটাৰ চলচ্চিত্ৰৰ পৰা ৰেডক্লিফে প্ৰায় ১মিলিয়ন পাউণ্ড আৰু ষষ্ঠখনৰ পৰা প্ৰায় ১৫ মিলিয়ন উপাৰ্জন কৰে। [[:en: Sunday Times Rich List|২০০৬ চনৰ ছানডে টাইমছ ৰিছ লিষ্ট]]ত প্ৰায় ১৫ মিলিয়ন পাউণ্ড সম্পত্তিৰ সৈতে ইংলেণ্ডৰ কম বয়সীয়া ধনী লোকসকলৰ মাজত ৰেডক্লিফৰ নাম প্ৰকাশ পায়। 
২০০৯ চনৰ মাৰ্চত *ফৰ্বছ* আলোচনীৰ "Most Valuable Young Stars" তালিকাত শীৰ্ষস্থান, আৰু এপ্ৰিলত *দা ডেইলি টেলিগ্ৰাফ''ত ৩০ মিলিয়ন পাউণ্ড সম্পত্তিৰ সৈতে ইংলেণ্ডৰ কম বয়সীয়া লোকৰ ভিতৰত দ্বাদশ স্থান পায়। সেই বছৰতে ৰেডক্লিফ ইংলেণ্ডৰ আটাইতকৈ ধনী কিশোৰৰ ভিতৰত শীৰ্ষস্থান পায়। ২০১০ চনৰ ফেব্ৰুৱাৰীত ৰেডক্লিফৰ নাম হলিউডৰ আটাইতকৈ বেছি উপাৰ্জনকাৰী ষষ্ঠজন অভিনেতা হিচাপে স্থান পায়। ২০১০ চনৰ অন্তত ৰেডক্লিফৰ মুঠ সম্পত্তিৰ পৰিমাণ হ’ল প্ৰায় ২৮.৫ মিলিয়ন পাউণ্ড। ৰেডক্লিফে কৈছে যে তেওঁ বিলাসী জীৱনতকৈ সাধাৰণভাৱে থাকিবলৈহে বেছি ভাল পায়। তেওঁ কিতাপ কিনাত বহুতো খৰচ কৰে আৰু কৈছে "I read a lot"। ৰেডক্লিফে কৈছে যে, অৰ্থ আৰু সম্পত্তিৰ ওপৰত কেতিয়াও জীৱনটো কেন্দ্ৰীভূত কৰিব নালাগে। 

## অভিনয়
### চলচ্চিত্ৰ

### টেলিভিছন

### নাটক

## পুৰস্কাৰ

## তথ্যসূত্ৰ

## বাহ্যিক সংযোগ
* 
* DanRadcliffe.co.uk  Unofficial site; works directly with Warner Bros., Daniel's publicist, and Daniel's family.
* DanRadcliffe.com Unofficial site; works directly with Warner Bros., Daniel's publicist, and Daniel's family.
* Daniel Radcliffe interview for Order of the Phoenix at TheCinemaSource.com
* Interview with WOR Radio's Joan Hamburg

শ্ৰেণী:হেৰী পটাৰ
শ্ৰেণী:যুক্তৰাজ্যৰ ব্যক্তি
শ্ৰেণী:অভিনয় শিল্পী